Seerne har taget godt imod muligheden for at se TV på deres smartphones og tablets. Allerede kort tid efter lanceringen af "DR NU mobil" den 1. april bliver nemlig mere end 10 procent af det TV-indhold, som hentes ned fra dr.dk, set via mobile apparater.\n– Det er vigtigt for os at være til stede dér, hvor vores brugere er, siger Michael Arreboe, der er kanalchef for dr.dk. – Vores mål er at give så meget værdi til dem som muligt, og her har vi tydeligvis ramt plet.\n– At så stor en del af brugerne vælger at se TV på deres mobil eller tablet viser, at der er et klart behov for at gøre vores indhold tilgængeligt på flere apparater, og at TV-oplevelsen for brugerne ikke nødvendigvis er bundet til et TV eller en computer.?\nTV når det passer dig\nMed DR NU kan man se live-TV fra alle DRs kanaler samt over 2000 timers TV i form af allerede sendte programmer. Der er således hjælp at hente, hvis man f.eks. ikke nåede at se "Nyhederne", "Restaurant bag tremmer", eller Mads Steffensens debut som vært i "Kender du typen".\nDR NU har eksisteret på computer siden oktober 2010. Det bliver brugt af op imod 500.000 danskere, så der er stor interesse for TV on demand. Antallet af brugere e i øvrigt steget med 30 procent i forhold til samme tidspunkt sidste år.\nMed lanceringen af DR NU mobil, er det ikke længere kun TV, når det passer dig, men også hvor det passer dig.\n– Brugerne har altid deres telefon på sig, ligesom en tablet også er mere fleksibel at flytte rundt med end en computer. Med den nye version af DR NU har de altid adgang til DRs TV-indhold via deres mobil, og så indbyder tablets enkelhed også til mere intuitivt mediebrug end en computer, siger Michael Arreboe.\nDet er ikke kun på smartphones og tablets, der sker fornyelser i DR NU-universet. Inden sommer får selve sitet dr.dk/nu også en ansigtsløftning. Der kommer et nyt design og en ny opbygning, som skal gøre det mere overskueligt for brugerne at finde rundt i de mange timers TV.\n– Relanceringen af dr.dk/nu samler vores TV-tilbud ét sted. Programmer, programsider og programoversigt, som i dag ikke er bundet sammen på dr.dk, samles nu under en hat, så brugerne nemt og enkelt kan navigere rundt i vores samlede TV-indhold, siger Michael Arreboe.\nNetforbindelse til fladskærmen\nDR vil også gøre det muligt at se programmerne på valgfrit tidspunkt på den almindelige fladskærm via internettet. I marts gik man nemlig i gang med pilotprojektet "hbbTV". Kort fortalt betyder det, at man, med et TV, der understøtter hbbTV, kan få DR NU hjem i stuen på sin fladskærm via en internetforbindelse og få tryk på fjernbetjeningen.\nNogle har måske allerede opdaget, at der dukker et lille DR NU-logo frem i skærmhjørnet, når de zapper ind på en af DRs kanaler – mens langt de fleste TV-seere må vente lidt endnu. For hbbTV er stadig ganske nyt, og kræver det rette udstyr. Men mulighederne med hbbTV i fremtiden er mange. Det er ikke kun DR NU, der kan komme på TV med hbbTV, men også andet indhold fra dr.dk. Pilotprojektet løber i hele 2012.\nDR NU TV kan nu ses på mobilen – og set stort antal seere udnytter allerede den nye mulighed... (foto: DR). Klik for større billede


Hos Plant2Plast A/S finder du miljøvenlige take away produkter som fx spisepinde i god kvalitet\n23/10/2019 08/09/2019 Af admin\nHos Plant2Plast A/S finder man lige nu et af de absolut største udvalg online inden for alverdens forskellige slags miljøvenlige take away produkter. Her kan du blandt andet købe spisepinde, sugerør i komposterbare materialer, bioplast produkter, engangsservice og engangstallerkner og meget andet – alt sammen produceret i ekstra miljøvenlige materialer, og derfor super velegnet til spisesteder der gerne vil være lidt mere grønne. Læs mere herunder hvis du er nysgerrig.\nMiljøvenlige take away produkter\nPræcist som det gælder inden for så mange andre områder af samfundet, er der også et øget fokus på grønne og miljøvenlige løsninger inden for take away / fast food branchen. En af de mest profilerede forhandlere af miljøvenlige take away produkter lige for tiden må uden tvivl være www.plant2plast.dk. Webbutikken har stort set alle produkter man kunne komme i tanke om i deres katalog, og næsten med sikkerhed også den type som du er ude efter til din restauration. Kataloget inden for miljøvenlige take away produkter inkluderer nemlig alt lige fra sugerør og spisepinde til indpakning og engangstallerkner. Altid i en ordentlig kvalitet og altid til realistiske priser.\nSpisepinde i miljøvenlige materialer\nI kataloget med miljøvenlige take away produkter finder du blandt andet spisepinde. Når der skal serveres asiatisk mad der kræver spisepinde, gælder det selvfølgelig om at have fyldt lageret godt op. Og hvorfor ikke lige så godt vælge ekstra grønne løsninger, og købe spisepinde der er produceret under miljøvenlige forhold. Det vil dine kunder sikkert også sætte pris på og lægge mærke til.\nHar du spørgsmål vedr. spisepinde eller andre miljøvenlige take away produkter, så kontakt kundeservice hos Plant2Plast og få en uforpligtende snak. De kan helt sikkert hjælpe dig med at vælge de helt rigtige produkter du har brug for.\nKøb udendørs skraldespande og rygeskure til den offentlige sektor\nHold din hund sund og rask med foder og kosttilskud fra www.hike.dk


Stina Mathiesen blev nummer to ved DM i negle sidste år. Hendes ekspertise får kunderne nu glæde af i helt nye omgivelser. Foto: BM\nBeauty 4 All er rykket ind i Skibby bymidte\nSKIBBY Indehaver af skønhedsklinikken Beauty 4 All Stina Mathiesen fortæller, at hun begynder at kede sig, hvis hun ikke bliver udfordret nok. Det var derfor, hun kort før jul besluttede sig for, at flytte ud af Beauty Lunden i Skibby - og lidt længere ned ad gaden, for at åbne sin helt egen klinik. For efter en drøftelse med kæresten hjemme i Ringsted, sin mor og revisoren, var der pludselig ikke langt fra tanke til handling.\nNytårsaften kunne man derfor finde hende og kæresten i de nye lokaler i Bymidten 6, hvor de knoklede, for at omdanne lejemålet til en skønhedsklinik.\n"Det var meget mærkeligt. Vi sad her og spiste smørrebrød nytårsaften, og måtte vinke farvel til fest med vennerne;" fortæller Stina. Hun er godt klar over, at det med at give afkald, er en del af livet som selvstændig. Og hun klager skam ikke.\n"Jeg har opbygget en fin kundekreds, og har ingen gæld i forretningen. Men det kræver også, at man er villig til at arbejde. Man skal være indstillet på at ofre ting som en påskefrokost med vennerne, eller en fødselsdag man er nødt til at komme senere til."\nStina rejser sig flere gange i løbet af interviewet, fordi døren går. Og mens vi taler, spiser hun i hast den halve calzone, som blev til overs fra frokosten dagen før.\n"Jeg har endnu ikke fået en mikroovn, så det bliver kold pizza." Stina smiler. Hun fortæller, at hun var glad for kollegerne i Beauty Lunden, og derfor var nervøs for, om hun skulle føle sig ensom i de nye lokaler. Men al frygt gjort til skamme.\n"Jeg har jo mine dejlige kunder. Nu skal du se, hvad jeg fik af en sød kunde lige før." Stina rejser sig, og kommer tilbage med en fin krystalkugle brevpresser med en mælkebøtte indeni.\n"Kunden fortalte, at det er sådan hun ser på mig: Jeg puster til kunderne, og sender dem ud med god energi."


Rejseforsikring til Taiwan (2022): Sammenlign pris og dækning\nSammenlign 2022-priser på rejseforsikringer til Taiwan\nVær også opmærksom på, om de lokale myndigheder har indført indrejserestriktioner overfor danske turister. Hold dig opdateret om dette, hos den danske ambassade i Taipei: taipei.um.dk/coronavirus\nVærd at vide om rejseforsikringer til Taiwan\nVed rejser til Taiwan anbefales du at tegne en privat rejseforsikring. Det blå sygesikringskort dækker kun rejser inden for EU og EØS, og du står derfor selv med regningen, hvis du bliver syg eller kommer til skade på din rejse til Taiwan.\nUdover at være økonomisk sikret, når det kommer til lægebesøg, medicin og hospitalsindlæggelse, kan en rejseforsikring også sikre dig økonomisk på en lang række øvrige områder. Det gælder for eksempel øvrig behandling, hjemrejse i forbindelse med tilskadekomst, sygeledsagelse og personlige ejendele, men også evakuering og redning i forbindelse med naturkatastrofer.\nDet skal du være opmærksom på i Taiwan\nTaiwan er meget anderledes at rejse i end Danmark, og hvis du ikke er vant til at rejse i landet, er der en række ting, du bør være ekstra opmærksom på.\nRisikoen for kriminalitet i Taiwan er generelt lav. Der er naturligvis risiko for tyveri af personlige ejendele som i alle øvrige lande. De kriminelle går typisk efter turister. Sørg for ikke at have værdigenstande og store mængder kontanter på dig. Lej eventuelt en safety box på hotellet.\nDet er et mere og mere udbredt problem, at rejsende til Taiwan modtager e-mails fra hackere efter booking af rejse. I mailen bliver du tilbudt at få en form for pengegave ved ankomst til Taiwan, hvis du betaler et administrationsgebyr på forhånd. Det er fup, og du bør slette denne form for e-mails.\nKørsel i Taiwan er anderledes end i Danmark, og det kan ikke forventes, at færdselsregler overholdes. Især som fodgænger bør du være ekstra opmærksom. Biler stopper ikke nødvendigvis ved fodgængerovergange.\nDerudover er der en række generelle anbefalinger i forbindelse med rejser uanset destination: først og fremmest bør du selv købe, hente og holde opsyn med mad- og drikkevarer for at undgå bedøvende stoffer. I nattelivet anbefales du at færdes sammen med andre, du kender, og udelukkende benytte offentligt anerkendt transport.\nHacking er desuden et stigende problem overalt i verden. Hacking har til formål at tage kontrol over din mobil, computer eller tablet. Denne type kriminalitet finder typisk sted i områder med mange mennesker, hvor der er offentligt netværk. Overvej derfor nøje, hvornår du benytter det offentlige netværk.\nRisikoen for terror i Taiwan er lav. Der har ikke tidligere være terrorangreb i landet.\nDu bør dog være opmærksom på den øgede internationale terrorrisiko; terrorangreb kan i princippet finde sted alle steder uden varsel.\nDer er risiko for naturkatastrofer i Taiwan, da øen er beliggende i det såkaldte jordskælvsbælte, hvor der er øget risiko for jordskælv.\nJordskælv, tyfoner og oversvømmelser er de mest almindelige naturkatastrofer i Taiwan. Du bør holde dig opdateret i de lokale nyhedsmedier og vejrudsigter både forud for rejsen og jævnligt i løbet af dit ophold.\nTaiwan ligger på listen over verdens bedste sundhedssystemer, så du skal ikke bekymre dig om kvaliteten af lægebehandling. Til gengæld står du selv med regningen til behandling, hvis du ikke er dækket af en rejseforsikring.\nI Taiwan er majoriteten af befolkningen enten buddhister eller taoister. Du bør respektere den lokale tro og udvise respekt herfor – især på hellige steder.\nI Taiwan bør du ikke tale om, nævne eller joke med død og ulykke. Det ses af de lokale som en forudsigelse, og det opfattes meget stødende. Jokes eller vendinger omkring død som for eksempel “Det er jo det rene selvmord at gå ud foran alle de biler” er meget ilde set.\nAl besiddelse af ulovlig narkotika frarådes, da straffene herfor er meget hårdere end i Danmark. Sigtes du i en narkotikasag, får du højst sandsynligt ikke lov at forlade landet, før der er afsagt dom.\nHvilken rejseforsikring i Taiwan?\nDet er vigtigt, at du tegner en rejseforsikring, hvis du planlægger at rejse til Taiwan. Det er din eneste mulighed for økonomisk dækning, hvis du bliver syg, kommer til skade, skal evakueres i forbindelse med en naturkatastrofe eller får stjålet dine personlige ejendele.\nHvilken rejseforsikring, du bør købe, afhænger dels af din rejse og dels af dine præferencer. Det er i princippet muligt at købe en rejseforsikring, der dækker stort set alle potentielle uforudsete udgifter, der kan opstå på din rejse, men jo flere dækninger, des højere er prisen også.\nDe fleste rejseforsikringer dækker som standard minimum følgende:\nDerudover er der en række dækninger, der er særligt anbefalelsesværdige på rejser til Taiwan:\nEvakuering i forbindelse med naturkatastrofer\nEvt. selvrisiko ved billeje\nDu kan få et komplet overblik over, hvilke dækninger, de forskellige rejseforsikringer indeholder, her: dækningsoversigt\nÅrsrejseforsikring eller enkeltrejseforsikring til Taiwan?\nTaiwan er beliggende i Østasien. Har du en årsrejseforsikring, skal du dermed sikre dig, at den dækker rejser i hele verden – og ikke kun rejser i Europa. Om du i øvrigt har behov for en årsrejseforsikring eller en enkeltrejseforsikring afhænger dels af denne ene rejse til Taiwan og dels af dine generelle rejsevaner.\nEn enkeltrejseforsikring er til rejser af længere varighed og til rejser, der skiller sig markant ud fra de rejser, du foretager normalt. Rejser du stort set kun i Europa, men skal denne ene gang til Taiwan – eller planlægger du kun denne ene rejse inden for det kommende år – vil en enkeltrejseforsikring formentlig være at foretrække frem for en årsrejseforsikring, der dækker alle rejser i hele verden.\nFordelen ved en enkeltrejseforsikring er også, at du kan vælge specifikke dækninger, der passer til netop denne rejse. Til Taiwan kan det være en fordel at sikre sig imod naturkatastrofer, da landet ligger i det såkaldte jordskælvsbælte. Dækninger som evakuering, eftersøgning og redning samt krisehjælp kan dermed anbefales. Denne type dækninger er ikke nødvendige ved mange andre rejsedestinationer.\nEr rejsen af længere varighed – typisk over 30 dage – kræver de fleste rejseforsikringsselskaber også, at du tegner en særskilt enkeltrejseforsikring for rejsen. Det gælder også, hvis Taiwan er ét af flere lande på en rundrejse.\nRejser du mindst to gange årligt rundt i verden på rejser af kortere varighed, kan en årsrejseforsikring oftest betale sig.\nVisumregler til Taiwan\nDu kan opholde dig visumfrit i Taiwan i op til 90 dage. Ønsker du at opholde dig i landet i mere end 90 dage, skal du inden ankomst søge om visum. Det gør du ved et taiwansk repræsentationskontor. I Danmark er repræsentationskontoret beliggende på Amaliegade 3, 1256 København K.\nFor at bevise længden på dit ophold, skal du allerede ved ankomst kunne fremvise enten en returbillet eller anden form for udrejsebillet. Dit pas skal være gyldigt i minimum seks måneder ud over datoen for indrejse.\nDanske provisoriske pas anerkendes til udrejse ved fremvisning af politirapport. Danske provisoriske pas anerkendes kun ved indrejse, hvis du søger “landing visa” i Taiwan. EU nødpas anerkendes udelukkende til udrejse.\nAnbefalede vaccinationer til Taiwan\nHvilke vaccinationer, du anbefales at få inden afrejse til Taiwan, afhænger af længden på dit ophold:\nRejser over 6 måneder: Stivkrampe, Difteri, Hepatitis A, Hepatitis B og Tyfus\nUdover de generelle vaccinationsanbefalinger, er der også ekstra anbefalinger i forhold til den måde, du planlægger at rejse på:\nVed familiebesøg: anbefales vaccinationer svarende til 6+ måneder, uanset opholdets varighed\nSeksuel omgang med lokale: Hepatitis B\nRejser i områder med dårlige hygiejniske forhold: Tyfus\nOphold i landområder fra maj til oktober i minimum fire uger: Japansk hjernehindebetændelse


Ekstra Bladet - Rasmus Seebach afviser Coldplay\nCoveret til Rasmus Seebachs 'Mer' end kærlighed'.\nCoveret til Tom Waits' nye studiealbum, 'Bad as Me'.\nFå ting er sikre i showbusiness, men at Rasmus Seebach er nummer 1 i Danmark, kan man godt regne med. Debuten har ligget 25 uger helt i top, og toeren ’Mer’ end kærlighed’ landede meget, meget tungt på 1. pladsen i sidste uge, efter overvældende 42.000 investerede. LÆS OGSÅ: SEEBACH: INGEN RASMUS MODSAT\n10.640 lod sig friste i den forgangne uge, og hitmageren har atter øjeblikkets mest populære album i Kongeriget. Coldplay kæmpe i USA Som ugens højest placerede nyhed på 2. pladsen sælger Coldplay fornemme 7807 eksemplarer af ’Mylo Xyloto’, og alle uger, hvor Seebach ikke lige har udsendt album, ville det have givet englænderne 1. pladsen. LÆS OGSÅ: DUKSEDRENGENE COLDPLAY\nI hjemlandet er Coldplay suverænt nummer 1, og det samme gør sig gældende i USA, hvor gruppen afsatte massive 447.000 enheder i første uge. Der kan selv Seebach jo ikke være med... Nyheder fra Tom Waits og Sebastian dumper ind i Danmark på henholdsvis 3. og 4. pladsen med godt 2500 solgte skiver hver. Se Top 10 i spalten til højre og Top 40 her\nI dag udkommer Aura Diones andet album, ’Before the Dinosaurs’, der indeholder hittet ’Geronimo’, som såmænd for tiden er nummer 1 på Europas største plademarked - det tyske. Københavnerens ’I Will Love You Monday (365)’ nåede også helt til tops i Tyskland. LÆS OGSÅ: HUN HAR JO IKKE NOGET TØJ PÅ 'Geronimo' er nummer 2 i Danmark, hvor Rihanna klarer sig alt andet end sløjt med 'We Found Love', der for femte gang er på singlelistens 1. plads. Album Top 10 - Uge 43\n1. Rasmus Seebach: 'Mer' end...' (1 - 2 - 10.640) 3PT 2. Coldplay: 'Mylo Xyloto' (NY - 1 - 7807) PT 3. Tom Waits: 'Bad as Me' (NY - 1 - 2542) 4. Sebastian: 'Øjeblikkets m...' (NY - 1 - 2508) 5. Diverse: 'Toppen af poppen 2' (2 - 4 - 2138) GU 6. Adele: '21' (4 - 40 - 1621) 2PT 7. Rasmus Seebach: 'Ras...' (3 - 109 - 1574) 10PT 8. Bruce Guthro: 'Celtic Crossing' (13 - 2 - 1135) 9. Burhan G: 'Burhan G' (5 - 73 - 807) 2PT 10. Kandis: 'Kandis 14' (7 - 5 - 701) GU Tal i parentes = sidste uges placering - uger i Top 40 - ugentlig salgsscore GU = guld, der gives for 10.000 eksemplarer PT = platin, der gives for 20.000 eksemplarer 8\n4. november 2011 kl. 07:13\nSeebach synger julehjælpen ind\nDød Bamse sælger stadig\nSeebach smadrer Aqua og Medina\nAqua i frit fald\nMegaflop af Aqua\nBerusende Tom Waits


Video & grafik (Opslag hos Cand)\nStudiejob med fokus på video og grafik i Aalborg\nHar du en naturlig interesse for at arbejde med videoredigering og grafik? Har du tidligere leget med videoprojekter i din fritid? Brænder du for at lære endnu mere og hjælpe en vækstende virksomhed med at skabe produktvideoer, tutorials mm.? Så er det dig, vi leder efter til dette studiejob i Aalborg!\nI dette studiejob skal du hjælpe en vækstende virksomhed med at klippe og redigere produktvideoer. Virksomheden har udviklet en App, der hjælper virksomheder med vagtplanlægning. Du skal i første omgang hjælpe med at udarbejde videoer, der gør det nemt for nye brugere at forstå mulighederne i App'en.\nEksempelvis hvor virksomhedens konsulenter forklarer nye funktionaliteter i app’en for deres kunder\nOptage screen recordings som kan klippes ind i videoerne\nIndsætning af tekst, overgangseffekter, billeder og andet grafik i videoerne\nIndsætte og klippe lyd/musik i videoerne\nGrafiske opgaver til website og marketing\nEksempelvis brochurer, bannere, grafik til SoMe content, grafik til marketingkampagner mm.\nSkyde billeder og udarbejde grafik til nye kundecases\nOptage nye videoer til diverse opgaver\nDet meste optages i dag med Iphone (tripod og mikrofon)\nHjælpe med at udarbejde story boards til nye videoer\nEksempelvis også en ny branding video\nStudiejobbet er 30 timer om måneden i minimum 6 måneder.\nDet forventes ikke, at du har mange års professionel erfaring med videoproduktion. Det forventes til gengæld, at du brænder for at arbejde med video og grafik, samt du kan vise nogle hobbyprojekter eller lignende, hvor du har leget med området.\nDu kan arbejde i valgfrit videoredigeringsprogram - eksempelvis iMovie eller FinalCut Pro\nDu nyder at arbejde med grafik- og videoopgaver\nDu har en interesse for tekniske produkter/løsninger\nVirksomhedens produkt er software/en app, og du skal synes, at det er spændende at præsentere denne for kunderne\nDu må gerne være selvlært\nDu har en kreativ sans\nDet er en fordel, hvis du også har mod på at udarbejde animationer\nDu tager ejerskab for dine projekter og kan arbejde selvstændigt\nDu tør også at bringe dine egne ideer i spil\nDu får sparring af dine marketingkollegaer, men det er dig, som har ansvaret for udførelsen af videoopgaverne. Virksomheden sørger for, at du får adgang til dit fortrukne redigeringsprogram - eksempelvis Illustrator, Photoshop, PowerPoint eller Indesign.\nDu bliver en del af en virksomhed i Aalborg med 30 medarbejdere. Kontoret ligger i City Syd, som er 20 minutter fra Aalborg C på cykel. Virksomheden er en af de førende spillere på markedet for vagtplanlægning. Flere kendte nationale og internationale virksomheder bruger virksomhedens system, fordi det er brugervenligt og nemt at have med på farten. Eksempler på brugere er Aalborg lufthavn, JYSK, Marriott, IKEA, Bauhaus mfl. I dagligdagen kommer du til at arbejde tæt sammen med marketingchefen og en ekstern konsulent, der også hjælper med marketing- og kommunikationsopgaver.\nOprettet d. 11.03.2019, sidst opdateret d. 11.03.2019 2019-03-11 19:04:08.210


Skills i rollespil som narrative knapper – Frygt og lede i Aalborg\nOn 19. juni 2022 19. juni 2022 By Thais MunkIn Dalscharas familie, Doomstones HD, Drager og Dæmoner, DragonLance, Filosofi, Indie, Lovecraft, H.P., Nørdede ting, Nyarlathotep, Politik, Rollespil, Warhammer\nVelkommen til et forsøg på at besvare et spørgsmål fra Morten Greis i kommentarsporet på dette indlæg på hans blog.\nEn af mine store kæphester i rollespil er at systemet skal understøtte det vi spiller. Dvs at hvis man gerne vil spille sej kriger og GM siger ja, så skal systemet også understøtte det så man føler sig som sej kriger (alt efter hvad GM smider efter gruppen naturligvis). Jeg er så nået frem til i spil (inspireret af Lænestolsrollespils snak om karakterskabelse), at et karakterark består af knapper, som man kan trykke på. Så hvis man tager en given skill, overnaturlig evne, baggrund-ting, whatever så er det en knap som man kan bruge til at påvirke historien med. Det er for mig en af de vigtigste ting ved forventningsafstemningen, nemlig at sikre at folk laver karakterer til det som vi skal spille, især så folk ikke laver en karakter som ikke vil passe til hvad nu end vi skal spille (f.eks. den eneste gode/onde karakter i en gruppe som er modsat karakteren). For der har vi vist allesammen været og det er bare ikke fedt. Jeg er personligt ikke interesseret i millimeter nøjagtig spilbalance (ala f.eks. D&D 4.0), det vigtige er bare at alle skal have lov til at shine undervejs, gerne på en måde så det er sjældent at en spiller eller flere spillere skal sidde over imens en enkelt eller to spillere er i gang med at hacke/inde i åndeverdenen/lignende.\nNoget af det som Lænestolsrollespil er inde på er, at vi i et eller andet omfang spiller for at finde ud af hvad der skal ske med karaktererne. Så der skal være en eller anden synergi imellem hvad vi spiller og hvem vi spiller i min optik. Ikke nødvendigvis 1 til 1, men det duer i sagens natur ikke at spille en analfabetisk type som ikke gider rejse hvis man skal spille Masks of Nyarlahotep eller lignende. Det er her, hvor min kæphest dukkede op i forbindelse med min tidligere kampagne “Dalscharas familie”, hvor spillerne spillede magikere i en verden kraftigt inspireret af Lord Dunsany’s historier i en overgang i mellem bronze- og jernalder. Noget af det som var vigtigt for mig var at understrege hvad vi skulle spille da vi havde Session 0 (de skulle spille folk som havde mistet eller ofret deres tidligere liv, de skulle være et sted mellem cirka 18-21 år gamle og de skulle mest være helte eller helte-to-be). For det var nødvendigt for at flere ting i min kampagne skulle kunne fungere.\nNoget af det som bliver nævnt i episoden af Lænestolsrollespil er, hvor Morten Greis nævner at man i nogle spil kan fejle karakterskabelse (og vi taler ikke om at dø undervejs i karakterskabelse i Traveller). Det synes jeg er virkelig irriterende når det sker. Måske på grund af det har det ofte været vigtigt for mig som GM at karakterne ikke skal kunne fejle i karakterskabelsen. Så i en tidligere Warhammer kampagne var der flere krigertyper i gruppen, så derfor endte kampagnen med at handle meget om kamp og krig. Det er så også blevet en kæphest for mig, fordi jeg hørte folk snakke om “Nu vil jeg lave en ubrugelige karakter”, enten for sjov eller for “indlevelsen”, som et modsvar til min-maxing og powergaming. Jeg har det rimelig stramt med begge dele, for hvis ikke karaktererne kan træffe meningsfyldte valg ift fiktionen, så ryger meget af underholdningen for mig. Meningsfyldte valg ift fiktionen kræver ofte at karaktererne er kompetente ift hvad de giver sig i kast med. Så kampagnen (altså hvad GM har skabt) må meget gerne blive påvirket af karaktererne og deres skills og omvendt. Da vi skulle spille Doomstones HD havde jeg en overvejelse om at spille Servant og så blive Spy, hvor Kåre fortalte mig at det nok ikke ville være så god en ide pga der stort set ikke var noget byspil eller sociale elementer i kampagnen. Så kommunikation og forventningsafstemning er vigtig der i min optik. især hvis man bare har taget en skill for at undgå bøvl i en bestemt type scene (Olivers eksempel fra Lænestolsrollespil er at tage sociale færdigheder, ikke fordi man gider spille diskussionsscener, men for at undgå at tabe alle sociale konflikter i spillet).\nNu kommer vi så endelig til det med Skills. Dalscharas Familie var en Drager og Dæmoner Expert kampagne, hvor forskellige færdigheder har forskellige priser i XP, så det f.eks. er dyrere at lære overlevelsesfærdigheder end det er at lære at slås med et bestemt våben (hvor DoD Expert skelner mellem hvert enkelt våben) eller det at klatre. Der besluttede jeg mig for at de priser var en indikation af hvor meget man skulle kunne få ud af at have den færdighed. Så siden det var dyrt at kunne læse og skrive, så skulle man kunne få meget ud af det. Det samme gælder Lægekundskab, som var pissedyr. Så ergo gav den færdighed noget, især ift at reglerne for helbredelse er sygt harske i Drager og Dæmoner. Så det at kunne gøre helbredelsesprocessen hurtigere er virkelig vildt i spillet, plus at alle bare automatisk har respekt for en dygtig læge. Så evnen gav ikke kun de mekaniske fordele, men også respekt og penge i spillet.\nEt andet eksempel var, at en af spillerne spillede ex-kronprins, så han havde Administration/Jura, fordi han havde fået sig en bred uddannelse og ageret som dommer inden spillet begyndte. Der jokede spilleren lidt med, at han ikke ville kunne bruge den til noget, men at den jo passede. Det smilede jeg af, hvor spilleren pludselig opdagede, at han jo kunne bruge det til at give juridisk rådgivning og arbejde som advokatsekretær i en downtown-periode, hvor han pludselig havde tjent kassen med penge blandt spilpersonerne.\nMit grundprincip endte derfor med at være, at hvis en karakter havde valgt en færdighed, så skulle vedkommende kunne bruge den i spil. Det samme gjorde sig gældende for magiske formularer. Så f.eks. havde nogle af spillerne valgt “Overklassestil” som færdighed, dvs formel etikette i de højeste samfundslag. Der påvirkede det alle karaktererne, at to af dem havde valgt den færdighed, for den eneste måde jeg kunne give de to spillere noget at spille på der, var ved at straffe de to andre spillere som ikke havde den. Normalt ville jeg ikke straffe folk for ikke at have en given færdighed, men ift at de var ved et ridderhof gav det ret god mening. Plus alle synes det gav noget rigtig fint spil, ved bl.a. at gøre en af karakteren mere aktiv i sociale situationer, da det var en af hans eneste sociale færdigheder.\nDet samme gjorde sig gældende ift formularer. En af de dyreste formularer i spil blandt spilkaraktererne var “Tale med Afdød”, dvs at agere som medium. Egentlig ikke nødvendigvis en formular som jeg var så begejstret for som GM (dvs jeg havde ikke taget den som spiller), men det var spillernes valg og en af dem tog den. Så ergo konstaterede jeg, at den formularer nu også var blevet til de fakto “Detect Plot”-spell, for spilleren havde betalt virkelig meget for den.\nFor at opsummere, så synes jeg godt om forventningafstemning i forbindelse med rollespil og det er fedt, at kunne bruge ens karakters evner i spil, for det gør at karakteren virkelig skinner igennem. F.eks. når det bliver tydeligt for alle at ham den mumlende idiot, som alle var lidt trætte af i gruppen, er en mand man er glad for at have på sin side når orkerne pludselig dukker uanmeldt op og ikke vil have Gevalia kaffe. Plus de to tidligere nævnte eksempler med færdigheder og formularer også havde den fantastiske sidegevinst at give mig mindre forberedelse. For jeg kunne se på karakterarkene og så overveje om der var en formular eller færdighed, som vi ikke have haft i spil i lang tid/endnu og så bruge den som en del af et plot.\nTil sidst lige nogle løse eksempler på brug af overraskende og fed benyttelse af færdigheder, som gav ekstra spil:\nSkak til at lære medlemmerne af et ridder-hof bedre at kende\nZoologi til bedre at kunne omgås den brutale, skræmmende og ret venlige kæmpestore edderkoppe ånd/gud Hlo-Hlo\nOvertale”” til at undgå en kamp i Dalscharas Familie, da spilleren rullede et perfekt slag\nTalentet “Streetwise”, da nogen valgte at ville prøve på at købe krudt midt om natten i Nuln. Det lykkedes, da jeg havde glemt hvor gode karaktererne var til Gossip og det talent (plus Nuln har en kanonskole, så det gav mening at nogen kunne finde på at stjæle og sælge krudt der).\nPerformance-skillt til min Dragonlance-magiker, for det sagde utrolig meget om at han ikke bare var en tilfældig draconianer-magiker, men at han var en dannet person med kulturelle interesser.\nPerform i WFRP, fordi det der med at have en musikalsk fætter gjorde det nemmere at komme ind alle mulige steder, fordi han jo naturligvis skulle spille et gig.\nNørder, som snakker om karakterskabelse, imens de sidder komfortabelt i hver deres lænestol.\n6 meninger om “Skills i rollespil som narrative knapper”\nElementer på karakterarket som “knapper” der skal kunne trykkes på er et godt billede. Et andet, lignende billede (ikke helt sikker på hvor det stammer fra, mistænker at det var en samtale med Anne?) er spiller-valg i karakterskabelsen som flag. Dvs signalflag, så man signalerer til spilleder og medspillere at detteher er noget, man gerne vil lege med. F eks etikette-skills, der siger at det kunne være rart med audienser og maskeballer…\n20. juni 2022 kl. 20:18\t Svar\nJa, præcis! Det kan så også være et flag for “Hey, jeg gider ikke have problemer med X, Y, Z, for jeg synes det er kedeligt at spille”, men uanset hvad er det et godt udgangspunkt for en diskussion som GM 😀\n23. juni 2022 kl. 11:30\t Svar\nMattias G. Olesen\nHej Thais. Jeg er ret ny til din blog og den danske rollespils-blogosfære generelt, men jeg er allerede fanget – så tak for det.\nIft. opslaget her: Gode refleksioner, og jeg er meget enige i vigtigheden af at kunne bruge sin karakters knapper. Jeg kom til at tænke på en udfordring, jeg så på en FKR-blog, der handlede om at lade karakterarket være selve spillet (https://darkwormcolt.wordpress.com/2022/04/28/fkr-invitational-the-character-sheet-is-the-game/). Som en parallel mere direkte relateret til det, du understreger, kunne karakterarkene jo passende tænkes næsten som scenariet eller kampagnen i sig selv. Man kunne “tegne” sit eventyr som en sti mellem de forskellige karakterers “knapper” (eller flag; den er også god).\n22. juni 2022 kl. 07:33\t Svar\nVelkommen til blandt nørderne 😀 Og tusind tak for roserne!\nDet er spændende det der med at lade karakterarket være selve spillet, som Norbert også skriver om der. Jeg har prøvet nogle tilsvarende ting da jeg spillede Blades in the Dark og lignende ting, hvor karakterarket virkelig fortæller meget om karakteren.\nHar du læst/spillet Lady Blackbird? Jeg har kun læst det, men det virker rigtig godt og det fortæller om noget meget igennem karakterarkene.\n23. juni 2022 kl. 11:41\t Svar\nOg nej, jeg var faktisk ikke bekendt med Lady Blackbird, men jeg fundet pdf’en og vil da lige sætter tænderne i det. Særligt karakterarkene ser sigende ud!\n23. juni 2022 kl. 11:48\t Svar\nSå lidt 😀\nOg ja, det er nice. Tjek evt også god nørdsnak om det ud her: http://www.laenestolsrollespil.dk/2019/02/12/lady-blackbird/\n23. juni 2022 kl. 11:52\t Svar


Udlejning af højtalere - Musikudlejning i København - LejAnlæg.dk\nMusikudlejning i København\nUdlejning af diskoteksudstyr i København\nLejAnlæg er startet i København. Butikken tilbyder alle produkter – og både udlejning af professionelt og almindeligt diskoteksudstyr. Her kan lejes både højtalere, lys og meget andet diskoteksudstyr til fest og event.\nLysudlejning og diskolys udlejning i København\nUdlejningen i København byder på et bredt sortiment af lys og effekter som kan ses på vores hjemmeside under lysudlejning. Her finder du også vejledning til de bedste dele til dit arrangement. Vi har i udlejningssortimentet blandt andet røg, laser og mange andre flotte lyseffekter.\nLydudlejning i København\nI lydudlejningen i København finder du en god serie af højtalere til privat fest – og meget andet lydudstyr. Herunder har vi også udlejning af mikrofoner, headset udlejning og leje af mixere.\nFest udlejning København\nOve som står for afdelingen i København har stor erfaring indenfor festudlejning og sørger for at musikudstyr, festgrej osv. altid er i god stand.\nLej anlæg i København\nLej musikanlæg København\nUdlejning af lys i København\nMusikudlejning på Østerbro i København\nVores musikudlejning på Østerbro, ca. 5-10 min fra København K. Der er tale om en full service festudlejning, gode lokale folk med stor erfaring indenfor lyd og lys og leveret til rigtig mange arrangementer gennem tiden.\nSortiment i musikudlejningen i København butikken\nKøbenhavn butikken i Østerbro har det fulde lejanlæg sortiment med højtalere, lys, lyd, mikrofoner, headsets og mange forskellige typer lys i sit sortiment.\nKontaktinformationer til udlejningen i København\nMusikudlejningen i København kan kontaktes gennem 7199 2218


Klar til julefrokost: Se hvad hun gør når hun vil score dig – Ekstra Bladet\nLørdag d. 25. nov. 2017 - kl. 21:50 0\nNok er det ofte manden, som tager det første skridt, men det er kvinden, som laver oplægget\n-- Herover Sexpert-tv fra arkivet: Er du i tvivl, om hun er klar til dig? Sexologen giver dig kvindens scoresignaler --\nHun er ret nam-nam, som hun står der og hænger i baren med veninden. Og efter en fadbamse og en snaps til afstivning mander han sig op og siger hej-hej på en tilpas lummer-ironisk facon. Og føler sig lidt som en helvedes karl for at turde tage initiativ på den måde.\nMen måske havde hun allerede sendt signaler til ham om, at han gerne må komme nærmere - hvilket altså betyder, at det faktisk er hende, der har taget initiativet.\nDet forklarer sexforsker og psykolog Lucia O’Sullivan.\nHun gennemgår forskning om vores parringsstrategier og -taktikker i legens første faser. Her tror manden ofte, at det ham, der tager det første skridt. Men det viser sig altså, at det snarere er kvinden - i hvert fald er det hende, der kridter banen op.\nI studier har forskere observeret mænd og kvinders adfærd på kødmarkedet, med særlig fokus på non-verbale signaler. Man konstaterede, at kvinder sendte signaler til mænd, der interesserede dem, for at hjælpe disse mænd lidt på vej.\nLucia O’Sullivan forklarer, hvilke signaler kvinderne bruger - tegn på interesse, som mænd altså kun indirekte opfatter:\nEn kvinde går ind på en bar med en gruppe venner og veninder. Hun ser sig om i lokalet, får øje på en mand, hun finder attraktiv. De får øjenkontakt. Hun holder den, hæver øjenbrynene og smiler, bryder kontakten, ser op, afbryder øjenkontakten igen. Hun groomer sig lidt; berører sit hår, åbner kroppen og vender den mod ham.\nSå er han fanget ind. Han tager kontakt, og hun fortsætter sine nonverbale signaler: Hun åbner sig ved at vende håndflader og håndled op, rører lidt ved sig selv, fx en let hånd ved sin kavalergang, blotter halsen. Parret begynder at synkronisere bevægelser, de smiler, læner sig ind imod hinanden.\nForskningen peger på, at hvor de fleste kvinder selv vil kunne beskrive de ovenstående 'jeg er interesseret - bare kom nærmere'-signaler, er manden ganske ubevidst over, at han har modtaget dem - han tror i stedet, at det simpelthen er ham, der har taget initiativet til kontakten\nFaktisk har forskere præcist kunnet forudsige resultatet af mænd og kvinders interaktioner alene ved at se på kvindernes non-verbale signaler. Omfanget af signalerne er et vigtigt parameter her.\nKvinder, som sender mange signaler, men som er jævnt attraktive, får flere henvendelser, end meget attraktive kvinder, som ikke sender så mange signaler.\nSå er der selvfølgelig alle de mænd, der henvender sig, selv om der ikke er blevet sendt signaler i deres retning.\nDe er typisk dårlige til at afkode signaler og bliver hurtigt afvist, fx ved at kvinden vender sig bort, lægger armene over kors, undgår øjenkontakt - hvilket de så heller ikke fatter som afvisninger…\nPrøv disse fire scoretricks\nPlejer du også at stå der i hjørnet med flakkende blik, svedigt fumlende en øl i hånden, mens potentielle 'ofre' defilerer forbi uden at ænse dig? Og ender det med som oftest med, at du patter på alt for mange flasker og ikke på, nåja, patter?\nWell, du er ikke alene. Men der kan være hjælp at hente, for det der med at score handler bare om at kende fire grundregler:\nDen svenske scorekonge Henrik Fexeus giver på expressen.se fire effektive basisregler for alle scoringer.\n1. Tag ikke datingen så alvorligt - det er en almindelig fejl at få nedtur over et fejlslagent scoreforsøg. Det er der absolut ingen grund til. For få minutter siden havde du måske aldrig set vedkommende før. Du anede intet om hans eller hendes eksistens, så det burde ikke påvirke din selvtillid, om personen er sur eller uinteresseret.\n2. Vis, at du er noget værd - der intet så attraktivt som en mennesker, der signalerer, at han eller hun er noget værd. Selvtillid er sexet, uanset hvad man ellers synes om personen. Så selv om du ikke umiddelbart har masser af selvtillid, så kan man lade som om på en måde, så andre tror, man har det. Ret ryggen, smil og se folk i øjnene.\n3. Find en god grund til at tage kontakt - for at undgå at virke som en totalt desperat tosse, så find på et eller andet, der bryder isen. Gerne en kæk kompliment eller et spørgsmål, som sætter en samtale i gang.\n4. Kort tid - det kan være en fordel at tidsbegrænse din tilstedeværelse ved den potentielle scoring. Du må ikke virke klæbende. Ubevidst vurderer vi det, der ikke er for meget af, højt. Så hvis du kan få modparten til at tro, du også har andet at lave end at hænge savlende over vedkommende, kan han eller hun slappe af, for så ved personen, at hun/han ikke hænger på dig hele aftenen.\nResten er op til kemien, dig og din selvfølgelig ganske betydelige charme.\nSe også: Slip din indre julebuk løs\nHERUNDER SEXPERT-TV FRA ARKIVET: Få scoretricks af orgasmeeksperten:\nSexperterne Kunsten at flirte\nSex & samliv - 29. sep. 2010 - kl. 16:08 Dette er landets bedste scorereplik\nSexperterne 6. dec. 2013 - kl. 11:38


Fanmedie: Polens manglende svar giver håb om deltagelse - Good Evening Europe\nHome » ESC » Fanmedie: Polens manglende svar giver håb om deltagelse\nPosted on December 2, 2013 by Mette Christensen in ESC\nIfølge den irske Eurovision-side EurovisionIreland, så mødtes “The Senior Board of Members” fra Polens nationale tv-station TVP i den forgangne uge og diskuterede mulighederne for Polens tilbagevenden til Eurovision Song Contest 2014. Officiel information fra TVP vil blive annonceret på tv-stationens officielle hjemmeside, når beslutningen er truffet.\nTVP’s officielle taltmand har kommenteret på EBU’s udvidede deadline og udtalt: “they have still time”. EurovisionIreland opfatter dette som et udtryk for at TVP må være meget interesseret i at deltage. Ellers ville de blot have bekræftet deres afbud tidligere på sæsonen, som de gjorde det i 2012 og 2013.\nVi krydser fingre og håber på at se både Polen – og Bulgarien, som jf. deres officielle tv-station BNT nu overvejer alle muligheder for at skaffe ressourcer til at sende et bidrag til København.\nHvis Polen vælger at deltage i København, bliver det med landets 17. bidrag siden debuten i 1994.\nLæs også: BNT: Stadig mulighed for bulgarsk deltagelse i København\nPersonligt ville jeg ønske mig et gensyn med Ich Troje, som allerede ved 2 tidligere lejligheder har deltaget i Eurovision. I 2003 med sangen “Keine grenzen”, som sluttede på en 7. plads og igen i 2006 med sangen” Follow my heart”, som desværre (og meget uberettiget) sluttede på en 11. plads i semifinalen og slet ikke fik chancen i finalen.\nMichał Wiśniewski please #JoinUs in Copenhagen 😉\nKilde: Eurovisionireland.net, G.E.E. Billede Kilde: Eurovision.de\nSakis Rouvas og Sirusho udgiver ny single\nLodtrækning til semifinalerne d. 20. januar\nIsrael: Lyt til de 3 finale-sange med Mei Finegold\nMåske alligevel håb for Cypern?\nRygtet bekræftet: Emma Marrone repræsenterer Italien


ÅRSPLAN BILLEDKUNST. Vi vil lægger os op af Fælles Mål der omfatter tre kompetenceområder: - PDF\nDownload "ÅRSPLAN BILLEDKUNST. Vi vil lægger os op af Fælles Mål der omfatter tre kompetenceområder:"\n1 ÅRSPLAN BILLEDKUNST Vi vil lægger os op af Fælles Mål der omfatter tre kompetenceområder: Da vi på Thy Privatskole har billedkunst som en temauge, skal nedenstående læses med en forståelse for at målene opnås over en 5årig periode. Endvidere er der i kompetenceområderne indtænkt differentierede mål. Målene efter 2.klasse er skrevet med kursiv og målene efter 5.klasse står med almindelig skrift og indebærer også fase 3. En model for at nå alle mål vil blive bygget op med en procesorienteret tilgang til fire/fem overordnede temaer. I 2016/2017 SKULPTUR OG ARKITEKTUR I 2017/2018 TEGNING OG GRAFIK I 2018/2019 MALERI OG COLLAGE I 2019/2020 DIGITALE BILLEDER I 2020/2021 BILLEDKULTUREN I DEN NÆRE OG FJERNE VERDEN - evt. landart. BILLEDFREMSTILLING (At eleverne kan udtrykke sig i plane, rummelige og digitale billeder, samt kan eksperimentere med og udtrykke sig i billeder med vægt på tematisering) BILLEDANALYSE (At eleverne kan samtale om egne og andres billeder, samt at eleverne kan vurdere billeders anvendelse inden for forskellige kultur- og fagområder) BILLEDKOMMUNIKATION (At eleven kan kommunikere gennem billeder, samt kan udtrykke idéer og betydninger visuelt) BILLEDFREMSTILLING Tegning og grafik\n2 Vi arbejder med tegning og grafik i 2017/18 Færdighedsmål: Eleverne kan tegne ud fra idéer og oplevelser, samt kan tegne helheder og detaljer ud fra iagttagelser. Vidensmål: Eleverne har viden om forskellige tegneredskabers udtryksmuligheder, samt har viden om iagttagelses- og tegnemetoder. Færdighedsmål: Eleverne kan udtrykke sig grafisk med våde og tørre farver, samt kan tilføre tegninger stemning med lys og skygge. Vidensmål: Eleverne har viden om grafiske tegner- og trykmetoder, samt har viden om tegneteknikker til at udtrykke lys, skygge og dybde i billeder. Færdighedsmål: Eleverne kan fremstille billeder med trykteknikker. Vidensmål: Eleverne har viden om højtryk, plantryk og dybtryk. Maleri og collage Vi arbejder med maleri og collage i 2018/2019 Færdighedsmål: Eleverne kan male ud fra idéer og oplevelser, samt kan fremstille billeder i flere lag. Vidensmål: Eleverne har viden om primær- og sekundærfarver, samt har viden om lagdelt billedopbygning. Færdighedsmål: Eleverne kan fremstille en collage med et tematisk udtryk, samt kan anvende farvernes virkemidler til at skabe en bestemt stemning. Vidensmål: Eleven har viden om materialers anvendelses- og udtryksmuligheder, samt har viden om farvelærer. Færdighedsmål: Eleven kan fremstille en collage med en rumlig dimension. Vidensmål: Eleven har viden om assemblage. Skulpturer og arkitektur\n3 Vi arbejder med skulpturer og arkitektur 2016/2017 og arbejdet med dette tema kommer til at ske i uge 25 år Alle børn i hele organisationen skal på tværs af hold og afdelinger arbejde med TEMAET SKULPTURER OG ARKITEKTUR. I de sammensatte grupper skal eleverne have en teoretisk viden om såvel fremstilling/teknikker, analyse, og kommunikation i forhold til skulpturer, arkitektur og installationskunst. Dette giver vi dem ved et evt. besøg af en kunstner, samt ved diasshows der belyser skulpturer, arkitektur og installationskunst. Endvidere skal eleverne selv idéudvikle og eksperimentere med og udtrykke sig rummeligt. Gennem hele processen skal eleverne dokumentere processen og afslutningsvis lave en udstilling, hvor publikum kan se processen og den færdige skulptur, arkitekturmodel og installationskunst. Færdighedsmål: Eleverne kan fremstille rumlige konstruktioner, samt fremstille billeder med arkitekturelementer. Vidensmål: Eleven har viden om sammenføjningsteknikker, samt arkitekturelementer. Færdighedsmål: Eleverne kan fremstille en skulptur, samt fremstille en arkitekturmodel ud fra egen planlægning. Vidensmål: Eleven har viden om skulpturteknikker, samt viden om sammenhænge mellem form og funktion i bygninger. Færdighedsmål: Eleven kan inddrage omgivelserne i billedfremstilling. Vidensmål: Eleven har viden om installationskunst. Digitale billeder Vi arbejder med digitale billeder i 2019/2020 Færdighedsmål: Eleven kan fremstille digitale billeder, samt fremstille en digital billedfortælling. Vidensmål: Eleven har viden om digital fotografering, samt har viden om enkle digitale animationsteknikker. Færdighedsmål: Eleven kan bearbejde billeder digitalt, samt arbejde med levende billeder. Vidensmål: Eleven har viden om digitale værktøjer til billedbehandling, samt viden om storyboard. Færdighedsmål: Eleven kan fremstille en digital collage i flere lag.\n4 Vidensmål: Eleven har viden om digitale billedteknikker. BILLEDANALYSE BILLEDGENRER Vi arbejder med billedgenrer ved at inddrage billedgenrer målene under hvert tema. og 2 Færdighedsmål: Eleven kan kategorisere motivkredse, samt kan kategorisere ud fra centrale perioder. Vidensmål: Eleven har viden om motivkreds, samt viden om stilarter og formsprog. Færdighedsmål: Eleven kan genrebestemme billeder. Vidensmål: Eleven har viden om billedkulturens billedgenrer. BILLEDKOMPOSITION Vi arbejder med billedkomposition ved at inddrage billedkompositionsmålene under hvert tema. Færdighedsmål: Eleven kan samtale om billeders opbygning og indhold, samt analysere balance og rytme i billeder. Vidensmål: Eleven har viden om billedopbygning og enkle fagord og begreber, samt har viden om balance og rytme i billedudtryk. Færdighedsmål: Eleven kan samtale om billeders opbygning og indhold, samt kan analysere farvers virkning i billeder. Vidensmål: Eleven har viden om billedopbygning og enkle fagord og begreber, samt har viden om farvers betydning i kulturel kontekst. Færdighedsmål: Eleven kan analysere synsvinklers betydning i billeder. Vidensmål: Eleven har viden om fugle-, frø- og normalperspektiv. BILLEDFUNKTION Vi arbejder med billedfunktion ved at inddrage billedfunktionsmålene under hvert tema.\n5 Færdighedsmål: Eleven kan samtale om billeders funktion, samt kan redegøre for billedsymbolers betydning. Vidensmål: Eleven har viden om billedmedier og deres funktioner, samt har viden om visuelle symbolers betydning. Færdighedsmål: Eleven kan samtale om billeders funktion, samt kan analysere billeders funktion i en given kontekst. Vidensmål: Eleven har viden om billedmedier og deres funktioner, samt har viden om billeders kommunikative funktion. Færdighedsmål: Eleven kan vælge mellem forskellige optikker i billedanalyse. Vidensmål: Eleven har viden om blikpositioner. ANALYSE Vi arbejder med analyse ved at arbejde med analysemålene under hvert tema. og 2 Færdighedsmål: Eleven kan aflæse centrale informationer i billeder, samt kan analysere multimodale produktioners fremstilling. Vidensmål: Eleven har viden om enkle visuelle og skriftlige notatteknikker, samt har viden om multimodale teksters formål og struktur og grafiske og layoutmæssige elementer. Færdighedsmål: Eleven kan analysere multimodale produktioners fremstilling. Vidensmål: Eleven har viden om multimodale teksters formål og struktur og grafiske og layoutmæssige elementer. BILLEDKOMMUNIKATION UDSTILLING OG FORMIDLING Vi arbejder med udstilling og formidling som afslutning på vores temauger. Det være sig for hinanden, familie eller lokalsamfundet.\n6 Færdighedsmål: Eleven kan præsentere egne billeder på skolen, samt etablere digitale udstillinger. Vidensmål: Eleven har viden om en enkelt præsentationsform, samt har viden om digitale billedmiljøer. Færdighedsmål: Eleven kan etablere en udstilling i fælles billedprojekter, samt formidle viden med billeder. Vidensmål: Eleven har viden om udstillingsformer, samt viden om layout og billeders kommunikative funktion inden for andre fagområder. Færdighedsmål: Eleven kan bidrage med visuelle udtryk i kulturprojekter. Vidensmål: Eleven har viden om kulturelle normer og værdier.\nKulTUR for alle forår 2017\nKulTUR for alle forår 2017 Undervisningstilbud på HEART Herning Museum of Contemporary Art og Carl-Hennings Pedersen & Else Alfelts Museum Bussen kører på følgende tirsdage og torsdage: 25. april 27. april\nMål og fagplan for billedkunst\nMål og fagplan for billedkunst Billedkunst er obligatorisk fra 0 til 9. klasse. Indeholdt i billedkunst er billedfremstilling, billedkommunikation og billedanalyse. Billedkunst består af: Tegning, som\nog eleven har viden om installationskunst. I dette undervisningsforløb får eleverne kendskab til begrebet\n5. årgang 4-6 lektioner Læringsmål Billedgenrer: Eleven kan kategorisere ud fra centrale perioder, og eleven har viden om stilarter og formsprog. Eleven kan genrebestemme billeder og har viden om billedkulturens